Gandia incorpora un nou sistema de retransmissió dels plenaris
22 abril 2021

## Gandia incorpora un nou sistema de retransmissió dels plenaris22 abril 2021Última actualització: 22 abril 2021

![](../gestion/img/168a1a833ed572f91fc9d583ffdfe319f630078f7a188c606c761bc641bf105b.jpg)  
  

L'Ajuntament de Gandia compta des de hui amb un nou sistema de retransmissió dels plenaris municipals. Un sistema que passa a substituir el dispositiu utilitzat fins a la data i que incorpora nombroses millores destinades a apropar a la ciutadania en general el que esdevé durant els plenaris municipals o els actes que se celebren a la sala de plenaris.

El dispositiu compta amb tres càmeres, una primera que projecta un pla fix tal com venia succeint fins ara, i dues mòbils encarregades de recollir les declaracions i intervencions dels membres del plenari.  
La resolució de la imatge també millora, ja que es passa d'una projecció de 720p fins als 4K de l'actual sistema a més d'incloure nova retolació durant les intervencions dels regidors i millores en el sistema de so.

El regidor delegat de Govern Interior, **Jose Manuel Prieto** ha destacat que amb aquesta actuació "_ens adaptem a les necessitats de la ciutadania. La pandèmia segueix impedint que celebrem els plenaris tal com ho havíem fet, és a dir, amb afluència lliure de públic, i per això hem instal·lat aquest sistema. L'administració pública ha de ser propera a la ciutadania i poder seguir el que esdevé en els plenaris municipals d'una manera còmoda i amb qualitat és un dels factors_".

[Twittear](https://twitter.com/share)